Vuonna 1947 YK tunnusti Israelin valtion.
Saman tien palestiinalaiset ryhtyivät taistoon maansa takaisin saamiseksi.
Vasemmistoryhmät ympäri maailman liittyivät taistoon.
Yhdessä he tekivät iskuja Israelin siviiliväestöä vastaan.
He kutsuivat itseään vapaustaistelijoiksi.
Israel kutsui heitä terroristeiksi.
Tämä elokuva on todellisten tapahtumien inspiroima.
Dialogi sekä jotkin tapahtumat ja henkilöt on luotu -
tarinan dramatisoimiseksi.
Päivä yksi
Sunnuntai 27. kesäkuuta 1976
ATEENA KREIKKA
Siirry! Tuonne! - Tämä on kaappaus! Aloillanne!
Liikkumatta! - Istukaa, niin ei käy kuinkaan!
Muuten heitän tämän kranaatin!
Pysykää paikoillanne. Minulla on pommi!
Mitä melua tuo on? - Joku varmaan pudotti tupakan.
Istu alas! Istu! Istu!
Ohjaamo on vallattu.
Meitä on neljä, ja meillä on aseita ja pommeja.
Jos yritätte jotakin, kuolette.
Toveri 39, onko ohjaamo hallinnassa? Älkää yrittäkö mitään.
Siirtykää koneen takaosaan. Jättäkää tavaranne. Vauhtia!
Kuka on kapteeni? - Minä.
Te kaksi, ulos.
Olen lentomekaanikko. Minua tarvitaan täällä.
Sinä. Ulos.
Vauhtia! - Nopeammin!
Sinä myös. - Selvä.
Vauhtia!
Äiti, minulla on pissahätä.
Sinun täytyy pidätellä.
Ellei meillä ole hyviä kouluja ja sairaaloita, -
ja ellemme investoi itseemme, minkä vuoksi me taistelemme?
Emme voi jakaa kaikkia verorahoja sinun ministeriöösi, Shimon.
Puolustusbudjetti vie jo 31 % bruttokansantuotteesta.
Neljässä vuodessa on tapahtunut 10 %: n nousu.
10 %: n nousu on vähintä, millä tulemme toimeen.
Kaikki sen alle olisi velvollisuuden laiminlyöntiä.
Ei ole vaihtoehtoa, hyvät herrat. On kyse Israelin selviämisestä.
Jom kippurin sota osoitti, että tiedustelumme on puutteellista.
Meiltä uupuu väkeä.
Tarvitsemme lisää agentteja. On ostettava lisää vaikutusvaltaa.
Venäläiset ovat lisänneet aseellista tukeaan Egyptille.
Syyriakin varustautuu.
Air Francen lento kaapattu Ateenan välilaskun jälkeen
Ei vain panssarivaunuja, vaan myös lentokoneita.
Jos meidät yllätetään taas, seuraukset ovat tuhoisat.
Montako israelilaista? Montako kaappaajaa?
Minne he aikovat?
Emme voi lisätä hyvinvointia, jos vihollinen työntää meitä mereen.
Luovuttakaa kaikki asiapaperit, joista selviää henkilöllisyytenne.
Tottelemattomuudesta seuraa ankara rangaistus.
Antakaa passinne ja henkilökorttinne. Passi.
Passi ja henkilökortti.
Vauhtia. Myös henkilökortti.
Jos minut viedään pois muiden miesten kanssa, -
pidäthän huolta äidistä ja sisarestasi?
Hyvä.
Passi.
Pääministerin toimisto
Koneessa on 239 matkustajaa. Heistä 83 on israelilaisia.
Juridisesti tämä on Ranskan ongelma. Kone on heidän.
Jos kyseessä on kaappaus, lehdistölle on ilmoitettava.
Soitan päätoimittajille. - Kyseessä on kaappaus.
He lentävät tänne haastamaan meidät. Niin ne aina tekevät.
Amos ja pääministeri, tämä on meidän ongelmamme.
Tarkoitat, että se on minun ongelmani, Shimon.
Äiti. Minun täytyy päästä pissalle.
Istu alas. - Anteeksi...
Tyttäreni pitää päästä vessaan.
Sinunko? - Niin.
Pitääkö sinun päästä vessaan?
Toimikaa nopeasti.
Minunkin täytyy päästä vessaan. - Istu alas.
Neiti? Puseronne nappi on auki.
Älä yritä hajottaa pyöriä, sillä silloin kuolemme yhdessä.
Laskeudun pehmeästi.
Jarruta.
Tarkistus.
Hyvä, kapteeni.
BENGASI LIBYA
Miksi tämä kestää niin kauan?
Ellet kerro määränpäätä, tarvitaan ainakin viisi säiliöautoa.
Selvä. Mene takaisin koneeseen.
Jos haluat lentää turvallisesti, minun on tarkistettava kone.
On tarkistettava pyörät, jarrut ja moottori.
Huolehtikaa matkustajista. He ovat olleet koneessa viisi tuntia.
He tarvitsevat ruokaa ja juomaa.
Sinä pakenisit.
Lupaan, etten pakene.
Ei kannata pitää tuota näin lähellä säiliöautoa.
Oletko Baader-Meinhofin jäsen? - Tankkaa kone, mekaanikko.
FRANKFURT SAKSA Puoli vuotta aiemmin
Jaber. Brigitte ja Juan Pablo. - Hei.
Lentokonekaappaus? Se on vaarallinen askel.
Mitä me siitä hyödymme?
Kuunnellaan, mitä Jaberilla on sanottavaa.
Liikkeenne on paineen alla. Menetätte kannattajia.
Moni toverinne istuu vankilassa.
Tällainen isku voi innoittaa uutta sukupolvea.
PFLP vaatii viidenkymmenen palestiinalaisvangin vapautusta.
Vaaditaan toveriemme vapautusta.
Voimme vaatia mitä tahansa.
Vaaditaan, että Ulrike Meinhof on vapautettavien listalla.
Ulrikea ei vapauteta ikinä. - Kuten sanottu...
Jos hoidamme tämän oikein, heidän on pakko totella meitä.
JEMEN
Palestiinan vapautuksen kansanrintaman harjoitusleiri
Tähdätkää!
Tulta!
Böse.
Meidän täytyy puhua.
Ulrike Meinhof löytyi hirttäytyneenä sellistään
Ulrike Meinhof teki itsemurhan. Liikkeenne on kuolemassa.
Hän leikkasi hiuksensa.
Ei, hän luovutti. Ja se aiheuttaa ongelman.
Minkä ongelman? - Jaberin isä, äiti, sisar ja vaimo...
Ja heidän lapsensa. He asuivat pakolaisleirillä Libanonissa.
Israel hyökkäsi sinne.
Tappoi asukkaita. Heitti dynamiittia taloihin.
He yrittivät paeta autolla, jonka israelilaispanssarivaunu murskasi.
He kaikki kuolivat. Siksi tiedän, että Jaber on sitoutunut asiaan.
Miten voin tietää, että te olette, nyt kun toverinne on kuollut?
Ulrike ei olisi ikinä hirttäytynyt. Valtio murhasi hänet.
Ja jos palaamme Saksaan, meidätkin murhataan.
Nyt on vielä tärkeämpää jatkaa. Ulriken vuoksi.
Ja sinun perheesi vuoksi.
Jaber johtaa iskua lentoasemalla.
Minä olen Kampalassa presidentti Aminin yhteyshenkilö.
Ugandalaiset valvovat kiitorataa ja lentoaseman terminaalia.
Te pysytte koneessa. Olkaa varovaisia, -
ja pitäkää etäisyyttä matkustajiin.
Tunnesiteet voivat olla vaarallisia. Varsinkin naisille.
Olen vallankumouksellinen.
Haluatko vettä?
Haluatko vettä lapsille?
Haluatko vettä?
Minulla on huono olo. - Mikä hätänä?
Olen raskaana. Taidan saada keskenmenon.
Yritän löytää lääkärin.
Neiti. Tuolla naisella on huono olo, ja hän tarvitsee lääkäriä.
Mikä hätänä? - Hän pelkää keskenmenoa.
Outo sattuma. Että juuri nyt.
Ei hän tohtisi valehdella.
Neiti, olen sairaanhoitaja. - Voit odottaa siinä.
Kuinka pitkällä olet? - Toisella kuulla.
Mistä olet? - Englannista.
Kutsumme ambulanssin. Emme halua vahingoittaa ketään.
Olemme humanitaarisia. Tule.
Mitä hän tekee? - En tiedä.
Nainen huijaa. - On parempi osoittaa sääliä.
Menetän vauvani.
Onnea.
Ei radiota. -Meillä täytyy olla yhteys lennonjohtoon.
Kiitorata on tyhjä. Nouse. - Meidän täytyy tietää...
Säädä työntövoima. - Säädetty.
Libyalaiset tankkasivat koneen ja antoivat sen jatkaa matkaa.
Gaddafikaan ei halua tätä omaksi ongelmakseen.
Paljonko polttoainetta he saivat? - Vähintään viideksi tunniksi.
He voivat ehtiä Tel Aviviin. He laskeutuvat Gen Gurioniin.
He haluavat koko maailman huomion.
Ja muuten... Yksi matkustaja päästettiin pois.
Siellä oli kaksi arabia, luultavasti palestiinalaisia.
Ja kaksi saksalaista. Mies ja nainen.
Miksi sinut päästettiin pois?
Valehtelin, että olin raskaana.
Kertoivatko he määränpäätään?
Koko operaatio on älytön. Ei ollut puhetta Ugandasta.
Idi Amin on hullu.
Hän syö ihmisiä ja heittää heitä krokotiileille.
Annamme henkemme sekopään käsiin.
Olemme turvassa Ugandassa.
Israelin on pakko neuvotella.
Tilanne on šakki ja matti.
Entä jos se ei neuvottele?
Sen...
Sen on pakko.
Muuten tapamme panttivangit.
Niin. Joudutte tappamaan.
Saksalaiset tappamassa juutalaisia. Oletko ajatellut sitä?
Ulrike Meinhof kuoli minun takiani.
Luotin petturiin.
Siksi Ulrike pidätettiin, ja nyt hän on kuollut.
Jos sinä epäröit, sinun pitäisi lähteä pois.
Haluatko, että lähden?
Tervetuloa Entebbeen Ugandaan.
Minulla on vasta nyt aikaa kertoa kaappauksen syy.
Huolimatta siitä, että moni uskoo Ranskan olevan arabimyönteinen, -
se on Palestiinan pahimpia vihollisia.
Ranska on tehnyt yhteistyötä Mossadin kanssa.
Ranska on myynyt hävittäjiä Israelille.
Ranska auttoi Israelia rakentamaan ydinaseen.
Palestiinalla ei ole ydinasetta, ei armeijaa eikä aseita.
Palestiinan vapautuksen kansan- rintaman on toimittava toisin -
saadakseen maailman huomiota palestiinalaisten kamppailulle.
Rohkaisemme kaikkia kumouksellisia ryhmiä uhmaamaan Israelia, -
joka on fasistinen, sionistinen ja rasistinen valtio.
Israel on käyttänyt hyväkseen väestönsä ihmisrakkautta -
julmiin tarkoitusperiinsä. Israel on natsismin perintöä.
Pysykää rauhallisina.
Emme satuta teitä. Emmekä tapa teitä.
Emme ole murhaajia, emmekä halua hyödytöntä verilöylyä.
Vietätte yön koneessa. Aamulla siirrymme terminaaliin.
Voitte vapaasti valita lentoyhtiön. Kiitos, että valitsitte Air Francen.
Toivottavasti tapaamme pian uudelleen.
Nyt tiedätte, miten hullu saksalaiskumouksellinen toimii.
Avaa ovi.
Siirry.
Varo askelmaa. Tämä on suurin tänne laskeutunut kone.
Olisitpa nähnyt matkustajien ilmeen puheesi jälkeen, Boni.
Mitä? - He ovat kauhuissaan.
Mitä hän sanoi? - Et halua tietää.
Päivä kaksi
Maanantai 28. kesäkuuta 1976
Tervetuloa Ugandaan.
Olen hänen korkeutensa al-Hajji sotamarsalkka tri Idi Amin Dada, -
Viktorian ristin kantaja, -
DSO, MCB, MC, -
kaikkivaltiaan Luojan teidän vapahtajaksenne osoittama.
Kiitoksia. Kiitoksia.
Olen Afrikan sankari. Ja olen teidän sankarinne.
Huolehdimme teistä hyvin.
Toivomme, että nautitte oleskelustanne kauniissa maassamme.
Kaikesta huolehditaan.
Olette hyvissä käsissä.
Olkaa hyvät ja astukaa sisään.
Kiitoksia. Tulkaa.
Meidän täytyy aloittaa neuvottelut mahdollisimman pian.
Niin.
Puhun hänen kanssaan.
Me teimme sen. - Hyvin tehty.
Milloin alamme neuvotella? - Rauhoittukaa. Selvisitte hienosti.
Me hoidamme homman. Tunnemme israelilaiset.
Tiedämme heidän ajattelu- ja toimintatapansa.
Me hoidamme neuvottelut. Puhukaa Jaberin kanssa pulmista.
Te vartioitte matkustajia. Te molemmat.
4 000 kilometriä.
Kukaan ei ole ennen vienyt konetta niin etäälle toimintasäteeltämme.
Kaappaaja on varmasti Haddad. Et saa antaa periksi.
Muuten joka israelilainen, jonka he nappaavat, viedään toiseen maahan.
Puolustusministerinä tehtäväsi on keksiä keino mennä Afrikkaan.
Kun olet keksinyt sopivan, minä päätän, mitä tehdään.
Onko kysyttävää? Amos kokoaa hätäkomitean.
Kokoonnumme uudelleen, kun kaappaajien vaatimukset on saatu.
Tämä ei ole Peresin ongelma. Lehtien etusivulla on teidän kuvanne.
Jos kaappaaja on Haddad, hän haluaa vangitut terroristit vapaiksi.
Ette voi vapauttaa heitä. Se olisi poliittinen itsemurha.
Krokotiili maistuu hyvältä.
Yritetään puhua saksalaismiehen kanssa.
Emme voi neuvotella heidän kanssaan. - Ehkä voimme vaikuttaa heihin.
Söisit jotakin. - Ei ole nälkä.
Haluan puhua hänen kanssaan. - Oletko varma?
Miten tämä voisi toimia?
Paikka on saastainen, ja täällä on lapsia. - Hommaan siivoojan.
Tänne tuodaan myös patjoja. Kaikki järjestyy.
Miksi uskoisin hullua saksalaiskumouksellista?
Kaikki järjestyy.
Kaikki.
Onko kaikki hyvin? - On.
Sytytä valo.
Nukutko yhä valot päällä?
Mene nukkumaan.
He erottelevat Israelin passit erilleen. -Niin.
Sinun täytyy levätä, Boni.
Lepää ja rupea nukkumaan.
Israel on fasistinen valtio. Aito antifasismi -
tarkoittaa solidariteettia palestiinalaisten kanssa.
Jätä nuo iskulauseet. Saksalaisia kaappaamassa israelilaisia.
Juutalaisia. Miten maailma reagoi siihen?
Saksalaiset eivät voi analysoida Lähi-idän konfliktia, -
sillä me kaikki olemme syyllisyyden lamauttamia.
Länsi-Saksa on fasistinen yhteiskunta, Juan Pablo.
Maata johtavat ovat samoja, jotka johtivat maata natsismin aikana.
Heidän syyllisyytensä vuoksi Israelista on voinut tulla -
imperialistinen sotilasalue.
Emme voi vain lukea näitä kirjoja. Meidän on muututtava heiksi.
Hävitys on lapsellista.
On käytävä vallankumoukseen sortoa ja epäoikeudenmukaisuutta vastaan.
Ette ole sorrettuja. - Ja kapitalismia vastaan.
Te olette kapitalisteja. Olemme keskiluokkaisia.
Jos olet sitä mieltä, meidän on toimittava nyt.
En tiedä, mitä sinä pelkäät, Juan Pablo.
Minä en pelkää mitään. Teidän ehkä pitäisi.
Minä pelkään vain merkityksetöntä elämää.
Missä olen?
Missä minä olen?
Missä minä olen? Missä minä olen?
Voinko auttaa, rouva?
Anteeksi, mutta en ymmärrä saksaa. - Auttakaa.
Kuunnelkaa... - Auttakaa.
Ei, älkää tehkö noin.
Ottakaa.
Mitä te teette? Älkää. - Älkää tehkö minulle mitään.
Ei ole mitään hätää. - Auttakaa! Auttakaa!
En ymmärrä, mitä sanotte.
Rauhoittukaa. - Auttakaa.
En ymmärrä, mitä hän sanoo. - Rauhoittukaa.
Älkää antako rahaa. - Ottakaa nämä.
Rauhoittukaa. Tulkaa mukaani. - Ei!
Tulkaa! - Auttakaa!
Rauhoittukaa! - Auttakaa!
Kaksi saksalaista. - Niin.
Niin sinä sanoit.
He ovat varmasti vallankumouksellisia.
Seitsemän tuntia, eikä mitään uutta. Tämä kaappaus on erilainen.
He toimivat kuten toimivat. Et voi tehdä asialle mitään.
Yritä nukkua.
Ei ole hätää. Teille ei käy kuinkaan.
Pelastusjoukkojen on saavuttava paikalle huomaamatta.
Voimme panna joukot koneeseen ja laskeutua lentoasemalle yöllä.
Ilman laskeutumisvalojako? - Niin.
Hienoa. - Rabin tuskin suostuu siihen.
Entä jos pudotetaan paikalle laskuvarjojääkäreitä?
Ei, he leviäisivät liian laajalle alueelle.
Voisimme hyödyntää Victorianjärveä.
Voisimme hypätä alas laskuvarjojen ja kumiveneiden kanssa -
tai ylittää rajan Keniasta.
Ehud, Victorianjärvessä on krokotiileja.
Ja on mahdotonta ylittää järvi Keniasta kumiveneillä huomaamatta.
Tämä ei ole mikään harjoitus. Tämä on todellisuutta.
Motta, lähetetään kommandojoukot -
valtaamaan lentoasema ja odotetaan sitten Aminin reaktiota.
Lentoaseman valtaaminen vaatisi isompia joukkoja.
Voitko tehdä laskelmat? Haluan esitellä suunnitelman huomenna.
Ja kutsu erikoisjoukot. - Ilman muuta, puolustusministeri.
Kiitos. - Ei kestä.
Taidan tietää, miksi Rabin halusi Mottan tänne.
Hän haluaa estää meitä esittelemästä käyttökelpoista ratkaisua.
Sillä silloin hänen ei tarvitse tehdä päätöstä.
Hän haluaa syyttää teitä tästä kriisistä.
Se on politiikkaa.
Pystyisinpä minä tuohon. - Sinulle soitettiin.
Sinut halutaan tukikohtaan huomenna.
Milloin ensi-iltasi on? - Ei ole kyse siitä.
Minulla ei ole valinnanvaraa. On pakko lähteä. Se on työtäni.
Ihmisellä on aina valinnanvaraa. - Ei pidä paikkaansa.
Mitä valinnanvaraa panttivanteilla oli?
Jos uskot, ettei valinnanvaraa ole, olet itsekin panttivanki.
Päivä kolme
Tiistai 29. kesäkuuta 1976
Erikoisjoukkoyksikön päämaja
Sarah.
Tanssiminen on kuin elämä itse. Siinä loukkaannutaan ja vetäydytään.
Mutta jos pelkää niin paljon, että on aina varuillaan -
eikä ikinä hyppää tuntemattomaan, ei pysty tanssimaan.
Kerran vielä.
Alusta.
Heidät täytyy siirtää. - Niin.
Kuulkaa.
Te siinä, nouskaa ylös. - Kirjat kiinni. Nyt siirrytään.
Nopeasti. - Ottakaa tavaranne mukaan.
Siirtäkää tuolit. Vauhtia.
Siirtykää hyvässä järjestyksessä. Takki myös. Kenen takki tämä on?
Ette saa jättää tänne mitään. - Järjestämme lisää tilaa.
Ei ole mitään hätää. Täällä on liian ahdasta.
No niin.
Kun kuulette nimenne, nousette ja haette passinne, -
ja siirrytte viereiseen tilaan.
Almog, Ezra.
Cohen, Pasco. - Jalla, jalla. Vauhtia.
Steinberg, Mark.
Jalla, jalla. - Abrams, Isaac.
Meitä kusetetaan. Tästä ei ollut puhetta.
Tässä PFLP: n myöntämä passi. Mene aukosta.
Avaa salkkusi. Avaa salkkusi.
Bergman, Aaron. - Pitäkää kiirettä. Vauhtia.
Mitä tämä on? - Vauhtia.
Bloch, Dora.
Cohen, Hanna. -Minulla on lapsia, en voi jättää heitä.
Vauhtia. - Vastustan tätä!
Hän ei voi jättää lapsia. - Suu kiinni!
Istukaa alas! Alas!
Tällaisesta ei ollut puhetta. En ole natsi.
Pitäkää silmällä matkustajia. - Haluan puhua Haddadin kanssa.
Myöhemmin! - Tästä puhutaan nyt.
Vartioikaa matkustajia!
Nyt pidätte kaikki turpanne kiinni!
Jokainen, joka yrittää jotakin, ammutaan. Onko selvä?
Te kaikki. Nyt!
Hartuv, Ilan! - Seuraava.
Mayet, Sala.
Mayet, Abraham.
Elbaz, Maurice.
Ullman, Rebecca.
Israelilainen.
Miksi sinulla on Ranskan passi mutta Israelin henkilökortti?
Olen Ranskan kansalainen. Olen töissä Israelissa, -
joten sain sieltä henkilökortin, jonka annoin teille.
Olet sotilas. - En. Olen ranskalainen.
Olet vakooja!
Olen Ranskan kansalainen. - Vauhtia! Mene!
Hän on ranskalainen. - Onko hän ystäväsi?
On. - Sinäkin siirryt tuonne.
Jotta tämä onnistuisi, tarvitaan joukot valtaamaan lentoasema.
Viemme paikalle sotilaita, tapamme terroristit, turvaamme panttivangit.
Sitten lennätämme lisäjoukot. Raskas aseistus, tuhat miestä.
Aiotko hyökätä Ugandaan, Shimon?
Lähdettyämme he saavat maansa takaisin.
Emme voi tunkeutua maahan, joka on YK: N ja OAU: n jäsen.
On mahdotonta siirtää niin isoja joukkoja 4 000 kilometriä salaa.
Jotakin on tehtävä. Emme voi neuvotella terroristien kanssa.
Puhun komentajan kanssa, Shimon. Sotilaan, en poliitikon.
Olen samaa mieltä pääministerin kanssa.
On selvitettävä, auttaako Amin sieppaajia. Olet ollut Ugandassa.
Olitko tekemisissä hänen kanssaan? - Koulutin hänen armeijaansa.
Oletan, ettei hän halua julistaa sotaa Ranskalle.
Mutta se mies on täysi sekopää.
Ehkä hänellä on unelma. Jonkinlainen visio.
Mitä vain voi tapahtua.
Voin yrittää soittaa hänelle.
Jos Amin on terroristien puolella, voimme joutua neuvottelemaan.
He vaativat 52 terroristin vapauttamista.
Israel ei voi antautua.
He alkavat surmata panttivankeja ylihuomenna.
Soita Aminille. Haluan tietää hänen kantansa.
Presidentti Aminin virka-asunto
He ovat siirtäneet kaikki juutalaiset vanhaan terminaaliin.
Sen ympärille on sijoitettu räjähteitä.
Heillä on TNT: tä koneessa ja rakennuksen ympärillä.
Ja vartalollaan. He uhkaavat tappaa itsensä ja panttivangit.
Kerro hallituksellesi, etten voin tehdä mitään.
Mutta maa on teidän, ylhäisyys. Te voitte jäädä historiaan -
suurena miehenä, joka pelasti nämä ihmiset.
Se on hieno tilaisuus, joka Herra on teille suonut.
Terroristit haluavat vain, että lähetätte vankinne tänne.
Älkää kuunnelko vieressänne istuvaa PFLP: n miestä.
Sinä loukkaat minua, vanha ystäväni. Haluan vain turvata panttivangit.
Olen pahoillani, ylhäisyys, mutta harkitkaa sanojani.
Älkää pilatko tätä tilaisuutta näyttää teitä morkkaaville, -
että olette suuri mies, jolle tämä voi tuoda Nobelin rauhanpalkinnon.
Teidän korkeutenne?
Miksi PFLP haluaisi vangit Ugandaan?
Luulen, että Amin haluaa heidät.
Hän haluaa osallistua vapautukseen, jotta Venäjä ja arabimaat näkevät, -
että hän on heidän puolellaan, jotta voi saada heidän tukensa.
Heidän aseensa. Ja ne viisi miljoonaa dollaria.
Jos Uganda on terroristien puolella, operaatiosta tulee suurempi.
Puhuin Kissingerin kanssa.
Hänestä on parempi, että kaikki kuolevat kuin se että neuvottelemme.
Ellei tämä ole Ranskan ongelma, vielä vähemmän se on amerikkalaisten.
Tehdään se ainoa asia, minkä voimme. - Ei. Odota.
Jitzhak.
Shimon, anna minun selittää sinulle tilanne.
Tiedämme ainoastaan sen, että panttivangit ovat terminaalissa.
Entä jos heidät on siirretty tai kaapparit istuvat heidän keskellään?
Kun he näkevät meidät, he alkavat tappaa miehiä, naisia ja lapsia.
He erottivat juutalaiset erilleen, mutta sinä haluat neuvotella.
Shimon, ellemme neuvottele... Ellemme koskaan neuvottele, -
vaan olemme aina sodassa, maastamme tulee vankila, -
ja kaikista israelilaisista tulee vankeja.
Vihollisemme ovat naapureitamme. Emme pääse heitä pakoon.
Jonain päivänä meidän täytyy solmia rauha heidän kanssaan.
Kiitos, hyvät herrat.
Miten he tiesivät teistä? - Hän kaiketi arvasi.
Henget varoittivat äitiäni. Israelilaisia ei pitäisi loukata.
Meidän pitäisi kuunnella äitiäni. - Teidän äitiänne?
Vapautetaan muutama panttivanki. Se rauhoittaa ranskalaiset, -
ja helpottaa tilannetta lentoasemalla.
En usko, että hän on vakooja.
He tappavat hänet.
En tullut tänne vartijaksi. - Lopeta tuo ruikutus.
He pitävät meidät ulkopuolella.
Minut on aina syrjäytetty. Carlos jätti minut pois OPECin keikastakin.
En ole pelkkä kirjakauppias. - Olit surkea kirjakauppias, Boni.
Ole varovainen noiden kanssa. - Sinä varot liikaa noiden kanssa.
He pitävät meitä natseina.
He ovat juutalaisia, me saksalaisia. Tietenkin he ajattelevat niin.
Mitä luulit tapahtuvan? Ei heidän tarvitse ymmärtää meitä.
Ole natsi ja pelota heitä! - En tullut tänne natsia leikkimään.
Haista paska! - Rauhoitu, hitto vie!
Paskat.
Olet jo ottanut kolme, Brigitte.
Yritä nukkua. Et ole nukkunut pariin päivään.
Osaan itsekin.
Tässä. Ota vielä yksi.
Hyvä. Hyvä.
Tuossa. Tuo on Idi Aminin auto.
Kaikki Ugandan johtajat ajavat mustilla Mercedeksillä.
Jos saavumme sellaisessa, -
terroristit luulevat Aminin tulevan puhumaan panttivankien kanssa.
Se antaa meille yllätyselementin. Saamme homman hoidettua.
Benny. Mitä sanot?
Lastataan Herculekseen Mercedes ja Sayeret Matkalin kommandot -
ja laskeudutaan koneella uudelle terminaalille.
Iskujoukko ajaa Mercedeksen vanhalle terminaalille, -
surmaa terroristit ja ohjaa panttivangit lentokoneeseen.
Loistavaa. Mutta meidän on voitava valvoa koko aluetta.
Molempia terminaaleja. - Mitä tarvitsette?
Kolme komppaniaa. - Älä nyt, Dan.
Kaksi komppaniaa, panssareita ja raskaita aseita.
Se vaatii neljä konetta. - On toimittava nopeasti.
Rabin puhuu jo ranskalaisten kanssa.
Okei, saimme uudet käskyt. Tulkaa tänne.
ENTEBBEN LENTOASEMA
Päivä neljä
Keskiviikko 30. kesäkuuta 1976
Olkaa hyvä. Hyvää matkaa.
Nouskaa bussiin.
Kun saavutte määränpäähänne, -
kertokaa, että Ugandan presidentti -
takasi turvallisuutenne. Äiti, rukoilkaa puolestamme.
En halua lähteä. Haluan antaa paikkani jollekulle israelilaiselle.
Se ei ole mahdollista. - En matkusta.
Olkaa hyvä ja nouskaa bussiin. - Ei. En lähde.
Sisar on vähän hämmentynyt. Auttakaa hänet bussiin.
Ei, jään tänne. - Auttakaa häntä.
Nouskaa bussiin. - Ei. Jään tänne.
Šalom.
Pelkäänpä, että minulla on huonoja uutisia.
Lupasin tehdä kaikkeni teidän vapauttamiseksenne, -
mutta maanne hallitus ei ole vieläkään antanut kuulua itsestään.
Aika päättyy vuorokauden kuluttua. Olen hyvin huolissani teistä.
Näillä miehillä ei ole mitään teitä vastaan.
He vihaavat vain fasistista israelilaista hallitustanne.
Mutta ellei hallituksenne aio neuvotella, -
he surmaavat kaksi lasta joka 24. tunti.
Nuo kaksi ovat ensimmäiset.
Miten voitte tehdä näin? Seisot siinä konekivääreinesi.
Nämä ovat pieniä lapsia.
Meillä on sotilaita. Jos haluatte taistella, taistelkaa heitä vastaan.
En halua kahvia. - Zeev, sinulle on puhelu.
Voisinpa olla siellä. - Etkö voisi tulla?
Sain haluamani osan. - Hienoa.
Olen iloinen puolestasi. - Olethan turvassa?
En halua puhua siitä.
Oletko ajatellut minua?
Minä...
Sarah, kun rakastaa...
Rakkaan ajatteleminen...
Se ei auta.
Tiedän, mitä tarkoitat.
Oletko harjoitellut ampumaradalla? - Olen.
Joka päivä. - Hyvä.
Kuka se oli? - Tyttöystäväni.
Onko hän armeijassa? - Ei ole.
Jos haluat olla hänen kanssaan, värvää hänet armeijaan.
Muuten jätä hänet rauhaan. - Mitä tarkoitat?
Juuri sitä, mitä sanoin. Usko minua, minä tiedän.
Palestiinalaiskaappaajat vapauttivat 38 panttivankia, -
mutta nostivat aseensa loppuja 209 panttivankia vastaan.
He uhkasivat surmata kaikki ja räjäyttää lentokoneen.
Vapautetut lensivät Pariisiin, jonne he saapuivat hetki sitten.
John Palmer oli paikalla lentoasemalla.
Poliisi on sulkenut VIP-salongin täällä Orlyssä, -
jonne panttivankien ystävät ja perheet ovat kokoontuneet.
Vapautetut tietävät olevansa onnekkaita ollessaan hengissä.
Päivä viisi
Torstai 1. heinäkuuta 1976
Anteeksi. Mitä tapahtuu?
Mikään ei toimi. Ei ole vettä. Vessat eivät toimi.
Hiton saksalaiset.
Tiedät kaiketi, miltä tämä näyttää muun maailman silmissä.
Tiedän kyllä.
Mutta todellisuus on toinen.
En ole vastuussa maanmiesteni toiminnasta.
Toistat heidän toimiaan. - En. En ole sortaja.
Uskon palestiinalaisten oikeuksiin. Heillä ei ole kotimaata.
Oletko nähnyt palestiinalaisen pakolaisleirin?
Oletko nähnyt heidän elinolonsa? Oletko nähnyt heidän lapsensa?
Heidän vuokseen olet siis valmis surmaamaan nuo ihmiset?
Meidän täytyy auttaa heitä.
Mitä sinä teet? Mitä ammattisi on?
Et ole sotilas.
Olen kustantaja.
Julkaisen kumouksellisia tekstejä. - Oletko julkaissut LVI-kirjoja?
En vielä.
Arvokkuutta. Sitä ihmiset haluavat.
Arvokkuus kumpuaa vapaudesta.
Juokseva vesi tuo vapautta.
WC tuo vapautta.
Yksi putkimies on kymmenen kumouksellisen arvoinen.
Tuntuuko sinusta koskaan siltä, että tuhlaat elämääsi?
Ei. Tuntuuko sinusta?
Olen mekaanikko. Osaan tehdä käsilläni.
Yksi mekaanikko on 50 kumouksellisen arvoinen.
Böseä ei saa jättää yksin vankien kanssa. Hänestä tämä on leikkiä.
Ei ole leikkiä olla hänen kanssaan vartiossa.
Joutuu kuuntelemaan hänen höpötystään. Maailmankumouksesta.
Palestiinan kumouksesta. Tunti toisensa perään.
Luuletko, että israelilaiset tulevat? - Heillä ei ole vaihtoehtoa.
Onko oikein tappaa heitä? - He tappoivat minun lapseni.
Onko tämä lomaleiri? - He ovat lapsia, Halima.
Israelin hallitukseen kohdistuu kova sisäinen paine.
Panttivankien sukulaiset ovat tavanneet viranomaisia.
Heille on yhdentekevää se, ettei terroristien kanssa neuvotella.
Aamupäivällä he rynnistivät hallitusrakennukseen -
ja yrittivät tavata pääministeri Rabinia.
Perheet haluavat panttivangit vapaaksi, mutta poliitikkona -
ette voi neuvotella terroristien kanssa.
Niin juuri. Se minusta on tullut.
Haluamme puhua pääministerin kanssa. Hän on selityksen velkaa.
Odottakaa tässä.
Rauhoittukaa joka iikka!
Haluamme selityksen!
Herra suurlähettiläs, pääministeri tässä.
Haluan ilmoittaa Ranskalle, että neuvottelemme terroristien kanssa.
Kaikkien yllätykseksi Israel luopui normaaleista periaatteistaan -
ja aikoo neuvotella kaappaajien kanssa.
Kaappaajat ovat siirtäneet määräajan sunnuntaille kello 8, -
sen jälkeen, kun Israel suostui neuvotteluun.
Erimielisyydet Israelissa eivät koske panttivankien vapautusta, -
vaan sitä, onko terroristien vapautus liian korkea hinta.
Erityisiä rukouksia rukoillaan Itkumuurilla ja synagogissa.
Rukouksia, jotka ilmaisevat toivoa siitä, että on oikein neuvotella, -
jotta israelilaiset ja juutalaiset panttivangit pääsevät Ugandasta.
Me onnistuimme. Me toden totta onnistuimme.
Uskomatonta, että saimme vietyä läpi tällaisen operaation.
Jaber uskoo, että se on ansa. - Ei se ole ansa.
Nimemme jäävät historiaan. - Ehkä.
Mutta emme voi ikinä palata kotiin. - Ei vielä.
Emme ikinä. - Kävisikö Bagdad?
Et tiedä, millaista siellä on olla naisena.
Arabit ovat sosialisteja.
Vahdinvaihto.
Mitä helvettiä sinä meinaat? - Mitä?
Jätit kiväärisi seinälle. Juutalainen olisi voinut napata sen.
Rauhoitu. Israel antautui.
Eikä antautunut. Entä jos se on ansa?
Entä jos he vain ostavat itselleen lisää aikaa? On oltava valmiina.
Miksi olet täällä?
Haluan räjäyttää pommin massojen tietoisuuteen.
Entä jos joudut räjäyttämään oikean pommin? Oletko tappanut?
Luuletko pystyväsi siihen? Päätit osallistua aseelliseen taistoon.
Päätit tulla tänne. Olisit voinut elää mukavasti Euroopassa.
Eläisinpä sinun elämääsi.
Silloin en taistelisi. Vain se, jolla ei ole mitään, voi ymmärtää.
Juutalaiset ymmärtävät.
Kun sinun kansasi lahtasi heitä, eloon jääneillä ei ollut mitään.
He toivat vainajansa Palestiinaan.
He toivat muassaan häpeän ja nöyryytyksen.
He tekivät meille samoin kuin heille oli tehty.
Minä en tehnyt heille mitään.
Te teitte.
Sinä olet täällä, koska vihaat maatasi.
Minä olen täällä, koska rakastan omaani.
Oletko valmis tappamaan? Oletko valmis kuolemaan?
Jos neuvottelut ovat ansa, alamme tappaa välittömästi.
Välittömästi.
Lennämme matalalla yli Punaisenmeren ja vältämme tutkat.
Kun viimeinen kone nousee kentältä kello 23.45, -
valot palavat vartin sen jälkeen.
Silloin me laskeudumme.
Ugandan sotilailla ei ole mitään pelissä. He häipyvät pois alta.
Sanoit, ettei teillä ole tarpeeksi polttoainetta. Se on olennaista.
Meidän on tankattava kotimatkalla. Kenia on paras paikka siihen.
Motta. - Tämä ei tule onnistumaan.
Tuo on pelkkää teeskentelyä. - Juutalaiset eroteltiin muista.
Valintaa, Motta. Emme voi vain istua täällä tyhjän panttina.
He ovat minun miehiäni. Heidän henkensä on vastuullani.
Ei. He ovat Israelin sotilaita. Vastuu on pääministerin.
Tuetko minua tässä, Motta?
Päivä kuusi Perjantai 2. heinäkuuta 1976
Huomenta. - Huomenta.
He neuvottelevat. Perutaanko operaatio?
Operaatiota tuskin hyväksytään, mutta meidän on harjoiteltava.
Miksi juuri sinun täytyy lähteä? - Montako kertaa tästä pitää puhua?
Emme voi olla aina sodassa. - Et olekaan. Sinä tanssit.
Minä taistelen, jotta sinä voit tanssia.
Entä jos lopetan tanssimisen?
Niin?
Hiljaa. Hiljaa!
Kuunnelkaa. Israelin hallitus aikoo neuvotella kanssamme.
Määräaika on kello 11 sunnuntaina.
Osoituksena hyvästä tahdostamme vapautimme kaikki ranskalaiset.
Kun toverimme on vapautettu, myös teidät vapautetaan.
Voitte palata isoon saliin. Tulkaa.
Israel ei ikimaailmassa neuvottele. - Ei.
Emme voi lähteä. Se on moraalikysymys.
Velvollisuutemme on jäädä matkustajien luo.
Kaikkien matkustajien luo. Loppuun asti.
Tiedän, ettei se ole helppoa.
Minne luulet meneväsi?
Tässä on kirje vaimolleni.
Pidä kiirettä.
Voitko antaa tämän vaimolleni? - Selvä.
Tässä. - Minä annan.
Tämä on pian ohi. - Niin.
Mikä tämä on?
Sen pitäisi olla musta. - Muunvärisiä ei ollut.
Ei voi olla totta.
Haluan parhaat ampujat autoon kanssani.
Hyökkäämme terminaaliin viidellä ryhmällä. Joshua johtaa ensimmäistä.
Muki toista. Zeev kolmatta ryhmää.
Amos ja Erez, neljäs ja viides. Laskeudumme uudelle terminaalille.
Tänne. Ajamme Mercedeksellä ja kahdella Land Roverilla.
Ajamme vanhalle terminaalille. Pysäköimme tornin alle.
Tarkka-ampujien ulottumattomiin. Yllätys ja nopeus ovat valttia.
Jos pääministeri hyväksyy operaation, lähdemme matkaan.
Terroristit voivat tappaa kaikki parissa minuutissa.
Entä jos ensimmäiseen koneeseen isketään ennen muiden laskeutumista?
Silloin heillä ei ole mitään mahdollisuuksia.
Jos tämä epäonnistuu, armeijan ja Israelin vahingot -
ovat katastrofaaliset. Kabinetin on päätettävä tästä.
Jitzhak, sinä johdat kabinettia.
Harjoitelkaa. - Miehet harjoittelevat jo.
Takaisin alkuasemaan!
En nähnyt signaalia. - Megafoni.
Sinä menet ensin. Sitten sinä. Sinä epäröit jälleen.
Sinä menet viimeisenä.
Motta.
Suosittelen operaatiota Rabinille, jos Joni sanoo, että se on okei.
Pystytkö hoitamaan tämän, Joni?
Päivä seitsemän
Lauantai 3. heinäkuuta 1976
Estääkö jokin heidän pääsynsä panttivankien luokse?
Ei. Terminaalin ympärillä ei ole mitään esteitä.
Mikään ei estä meitä pelastamasta panttivankeja.
Miesten on saatava valokuva paikasta ennen lähtöä. Kiitos.
Mikään ei estä operaatiota. - Teidän on tehtävä päätös.
Kenraalina minä en olisi hyväksynyt tätä operaatiota.
Tässä voi tulla uhreja. Te tiedätte sen.
Mutta emme saa menettää uskoamme operaatioon.
Meidän on päästävä terminaaliin kolmessa minuutissa, -
tapettava terroristit ja pelastettava panttivangit.
Emme lopeta ennen kuin kaikki panttivangit ovat turvassa.
Nousemme ilmaan ja lennämme laskeutumisetäisyydelle -
odottaessamme kabinetin päätöstä.
Kaikki miehet koneeseen.
Boni.
Pääministeri. - Motta.
Pääministeri. Tiedätte kaikki minun kantani.
Olen varma, että kabinetti tukee päätöstä ja ottaa vastuun...
Shimon, kone on jo noussut.
Kutsumme sen takaisin, ellei kabinetti tue operaatiota.
Motta, voitko suositella tätä operaatiota?
Kyllä, pääministeri. - Hyvät herrat.
Amos lukee lausunnon ääneen, ja sitten äänestämme.
Hallitus päättää hyväksyä armeijan pelastusoperaation, -
joka vapauttaa Entebben panttivangit suunnitelman mukaan, -
jonka laativat puolustusministeri ja asevoimien komentaja.
Kuka äänestää puolesta?
Olkoon niin. Operaatio Ukonnuoli jatkuu suunnitellusti.
Tel Avivin komentokeskus. Operaatio jatkuu.
Toistan. Operaatio jatkuu.
Saapuminen Entebbeen kello 23.45. 4 tunnin ja 32 minuutin kuluttua.
Tuo on meidän ovemme. Neljäs lennonjohtotornista.
Juan Pablo.
Olisinpa kotona sinun luonasi.
Olisinpa kotona.
En tiedä, missä kotini on.
Meidän täytyy varmaan löytää oma kotimme, kun tämä on ohi.
Jostakin...
Rauhallisesta paikasta.
Jaber uskoo, että israelilaiset tulevat tappamaan meidät.
Ja jos niin käy, meidän on lähetettävä vahva viesti.
Siksi me olemme täällä.
Olen huolissani Bösestä.
Hän on peloissaan.
Hän on heikko. Sinä tiedät sen.
He kaikki ovat peloissaan. Jaberkin.
Minä en pelkää.
Minä näen selkeästi.
Näen nyt kaiken.
Luulen, että ehkä olit oikeassa.
Mutta ellen koskaan olisi tullut tänne, -
mitä se merkitsisi?
Ei, et voi tehdä mitään.
Kukaan ei voi tehdä mitään.
Mitään pakotietä ei ole.
Ei mitään pakotietä.
Luulen, ettei minun ehkä olisi pitänyt tulla.
Ehkä ei olisi pitänyt tulla. - Ne puhelimet eivät toimi.
Tuolla on toisia puhelimia.
Hyvästi, Juan Pablo.
Otan täyden vastuun.
Jos operaatio epäonnistuu, toimita tuo eteenpäin.
Mitä tarkoitatte epäonnistumisella?
Ma´alotissa kuoli 25 panttivankia, ja se oli katastrofi.
Jos tällä kertaa kuolleita on alle 25, se on menestys.
Sinun olisi pitänyt häipyä. - Häipyä? Minne?
Viidakkoonko?
Ajattelin Juan Pabloa.
Hän ei ollut oikea mies tähän operaatioon.
Tähän tarvittiin kaksi parasta miestämme.
Olen pahoillani.
Juan Pablo oli oikeassa.
Minä halusin tulla tänne.
Minä halusin tulla.
PUOLUSTUSMINISTERIÖ
Mikä on tilanne? - Viimeinen siviilikone on noussut.
He laskeutuvat kymmenen minuutin päästä. - Entä radioyhteys?
Kohinaa on aika paljon, mutta yhteys toimii.
Toistaiseksi kaikki hyvin.
No niin, hyvät herrat. Nyt se alkaa.
No niin.
Heti kun iskemme terminaaliin, te alatte ampua lennonjohtotornia.
Yllätys ja nopeus ovat valttimme.
Menoksi.
Kuka ampuu? - En tiedä.
He ilmoittavat ampumisesta. - On liian aikaista ampua.
Seis.
Tuleeko Amin?
Mitä siellä tapahtuukin, me teimme oikein.
Israelilaiset. - Suojaa ovea.
Suojatkaa ovia! Vauhtia!
Meidän täytyy tappaa panttivangit.
Minä teen sen.
Kumartukaa.
Kumartukaa joka iikka!
Muki, mene! Mene!
David, mene ovelle!
IDF! Kaikki maahan! - Eteenpäin!
Maahan! Eteenpäin! Eteenpäin!
Älkää ampuko! Olen panttivanki! - Kranaatti!
Olemme ilmassa. Saimme turvaan 102 panttivankia.
Toistan. Saimme turvaan 102 panttivankia.
Onneksi olkoon menestyksellisen operaation johdosta, pääministeri.
Pelastimme sata henkeä. - Siinä on ylpeyden aihetta.
Mutta ellemme voi neuvotella, tämä sota ei pääty koskaan.
Kaappauksessa kuoli neljä panttivankia.
Jean Mimouni, Ida Borochovitš, Pasco Cohen ja Dora Bloch.
45 Ugandan sotilasta, viisi palestiinalaista -
ja kaksi saksalaista sai myös surmansa.
Äärijuutalainen surmasi Jitzhak Rabinin vuonna 1995 -
tämän allekirjoitettua Israelin ja Palestiinan rauhansopimuksen.
Shimon Peres ryhtyi myöhemmin kannattamaan rauhanneuvotteluja -
palestiinalaisten kanssa. Hän kuoli korkeassa iässä 2016.
Jonathan Netanjahu oli ainoa surmansa saanut Israelin sotilas.
Jonin kuoleman jälkeen Benjamin-veli ryhtyi poliitikoksi.
Hänestä tuli pääministeri vuonna 1996.
Israelin ja Palestiinan välillä ei käydä neuvotteluja. Maaliskuu 2018.
Suomennos: Arja Sundelin Scandinavian Text Service 2018